b'\n_START_ARTICLE_\nFrederica de Hanovra\n_START_SECTION_\nPrimii ani\n_START_PARAGRAPH_\nFrederica s-a n\xc4\x83scut la 18 aprilie 1917 la Blankenburg am Harz, Prusia, Imperiul German. A fost singura fiic\xc4\x83 a lui Ernest Augustus al III-lea, Duce de Brunswick \xc8\x99i a Prin\xc8\x9besei Victoria Luise a Prusiei, care a fost singura fiic\xc4\x83 a \xc3\xaemp\xc4\x83ratului Wilhelm al II-lea \xc8\x99i a \xc3\xaemp\xc4\x83r\xc4\x83tesei Augusta Viktoria de Schleswig-Holstein. _NEWLINE_Prin bunicul matern, Frederica a fost str\xc4\x83nepoata \xc3\xaemp\xc4\x83ratului Frederic al III-lea \xc8\x99i a \xc3\xaemp\xc4\x83r\xc4\x83tesei Victoria, Prin\xc8\x9bes\xc4\x83 Regal\xc4\x83, fiica cea mare a reginei Victoria a Regatului Unit._NEWLINE_Prin aceste leg\xc4\x83turi, Frederica a fost veri\xc8\x99oar\xc4\x83 \xc3\xaendep\xc4\x83rtat\xc4\x83 a Elisabetei a II-a \xc8\x99i a Prin\xc8\x9bului Filip, Duce de Edinburgh. Ca descendent\xc4\x83 a regelui George al III-lea al Marii Britanii, la na\xc8\x99tere, a fost \xc3\xaen pozi\xc8\x9bia 34 \xc3\xaen linia de succesiune la tronul britanic de\xc8\x99i nu a avut nici un titlu sau rang britanic.\n_START_SECTION_\nC\xc4\x83s\xc4\x83torie\n_START_PARAGRAPH_\n\xc3\x8en 1936 Paul, Prin\xc8\x9b Mo\xc8\x99tenitor al Greciei a cerut-o \xc3\xaen c\xc4\x83s\xc4\x83torie la Berlin c\xc3\xa2nd a ajuns acolo pentru Jocurile Olimpice de var\xc4\x83 din 1936. Logodna lor a fost anun\xc8\x9bat\xc4\x83 oficial la 28 septembrie 1937. La 9 ianuarie 1938 s-au c\xc4\x83s\xc4\x83torit la Atena. _NEWLINE_Prin\xc8\x9bul Paul a fost fiul regelui Constantin I al Greciei \xc8\x99i a reginei Sofia a Prusiei, care a fost sora \xc3\xaemp\xc4\x83ratului Wilhelm al II-lea al Germaniei. _NEWLINE_La zece luni dup\xc4\x83 c\xc4\x83s\xc4\x83torie, s-a n\xc4\x83scut primul lor copil la 2 noiembrie 1938: Sofia, viitoarea regin\xc4\x83 Sofia a Spaniei. La 2 iunie 1940 s-a n\xc4\x83scut fiul \xc8\x99i mo\xc8\x99tenitorul lor, Constantin._NEWLINE_\xc3\x8en timpul celui de-Al Doilea R\xc4\x83zboi Mondial, \xc3\xaen aprilie 1941, familia regal\xc4\x83 greac\xc4\x83 a fost evacuat\xc4\x83. \xc3\x8en exil, regele George al II-lea \xc8\x99i restul familiei regale s-a stabilit \xc3\xaen Africa de Sud. Aici, la 11 mai 1942, s-a n\xc4\x83scut cel de-al treilea \xc8\x99i ultimul copil al Frederic\xc4\x83i, Prin\xc8\x9besa Irene. Liderul Africii de Sud, generalul Jan Smuts a fost na\xc8\x99ul de botez._NEWLINE_La scurt\xc4\x83 vreme, for\xc8\x9bele germane au atacat Creta. Frederica \xc8\x99i familia ei au fost evacua\xc8\x9bi din nou, \xc3\xaenfiin\xc8\x9b\xc3\xa2nd un guvern \xc3\xaen exil la Londra. \xc3\x8en cele din urm\xc4\x83, familia s-a stabilit \xc3\xaen Egipt \xc3\xaen februarie 1944._NEWLINE_La 1 septembrie 1946 poporul grec a decis prin referendum repunerea pe tron a regelui George. Prin\xc8\x9bul Mo\xc8\x99tenitor \xc8\x99i Prin\xc8\x9besa Mo\xc8\x99tenitoare s-au \xc3\xaentors la casa lor \xc3\xaen Psychiko.\n_START_SECTION_\nRegin\xc4\x83\n_START_PARAGRAPH_\nLa 1 aprilie 1947, George al II-lea a murit, iar so\xc8\x9bul Frederic\xc4\x83i i-a succedat la tron sub numele de regele Paul I. Instabilitatea politic\xc4\x83 comunist\xc4\x83 din nordul Greciei a dus la r\xc4\x83zboiul civil grec. Regele \xc8\x99i regina au plecat \xc3\xaen turneu \xc3\xaen nordul Greciei, sub m\xc4\x83suri severe de securitate, pentru a \xc3\xaencerca s\xc4\x83 fac\xc4\x83 apel la loialitate \xc3\xaen vara anului 1947._NEWLINE_R\xc4\x83zboiul civil grec s-a terminat \xc3\xaen august 1949. Suveranii au profitat de acest\xc4\x83 ocazie pentru a consolida monarhia, au efectuat vizite oficiale mare\xc8\x99alului Josip Broz Tito la Belgrad, pre\xc8\x99edin\xc8\x9bilor Luigi Einaudi al Italiei, Theodor Heuss al Germaniei de Vest, Bechara El Khoury al Libanului, \xc3\xaemp\xc4\x83ratului Haile Selassie I al Etiopiei, Chakravarthi Rajagopalachari al Indiei, regelui George al VI-lea al Regatului Unit \xc8\x99i au vizitat Statele Unite ale Americii \xc3\xaen calitate de invita\xc8\x9bi ai pre\xc8\x99edintelui Dwight D. Eisenhower._NEWLINE_Cu toate acestea, acas\xc4\x83, \xc3\xaen Grecia \xc8\x99i \xc3\xaen str\xc4\x83in\xc4\x83tate, \xc3\xaen Marea Britanie, regina Frederica a fost vizat\xc4\x83 de opozi\xc8\x9bie, pentru c\xc4\x83 \xc3\xaen adolescen\xc8\x9b\xc4\x83 ea a apar\xc8\x9binut Ligii Fetelor Germane ("Bund Deutscher M\xc3\xa4del"), o ramur\xc4\x83 a Hitlerjugend. Suporterii ei au sus\xc8\x9binut c\xc4\x83 sustragerea de la apartenen\xc8\x9ba grupului ar fi fost dificil\xc4\x83 \xc3\xaen climatul politic existent \xc3\xaen Germania nazist\xc4\x83 la momentul respectiv._NEWLINE_La 14 mai 1962 fiica ei cea mare, Sofia, s-a c\xc4\x83s\xc4\x83torit la Atena cu Prin\xc8\x9bul Juan Carlos al Spaniei, (mai t\xc3\xa2rziu regele Juan Carlos I al Spaniei).\n_START_SECTION_\nRegin\xc4\x83 mam\xc4\x83 \xc8\x99i exilul\n_START_PARAGRAPH_\nLa 6 martie 1964 regele Paul a murit de cancer, \xc8\x99i fiul ei i-a succedat la tron ca regele Constantin al II-lea. Frederica \xc8\x99i-a asumat titlul de regina-mam\xc4\x83 dar a continuat s\xc4\x83 joace rolul de regin\xc4\x83. C\xc3\xa2nd fiul ei s-a c\xc4\x83s\xc4\x83torit cu Prin\xc8\x9besa Anne-Marie a Danemarcei la 18 septembrie 1964, regina Frederica \xc8\x99i-a revocat majoritatea atribu\xc8\x9biilor publice regale \xc3\xaen favoarea noii regine. Cu toate acestea, ea a continuat s\xc4\x83 participe la evenimente regale, care au fost orientate spre familie, cum ar fi botezurile nepo\xc8\x9bilor ei at\xc3\xa2t \xc3\xaen Spania c\xc3\xa2t \xc8\x99i \xc3\xaen Grecia._NEWLINE_Ciocnirile regelui Constantin cu primul-ministru ales democratic George Papandreou, Sr. au fost \xc3\xaenvinuite de c\xc4\x83tre critici ca fiind cauza destabiliz\xc4\x83rii care a dus la o lovitur\xc4\x83 de stat militar\xc4\x83 la 21 aprilie 1967. Confruntat cu o situa\xc8\x9bie dificil\xc4\x83, ini\xc8\x9bial, regele Constantin a colaborat cu dictatura militar\xc4\x83. \xc3\x8en acela\xc8\x99i an, mai t\xc3\xa2rziu, el a \xc3\xaencercat o contra-lovitur\xc4\x83 de stat cu speran\xc8\x9ba restaur\xc4\x83rii democra\xc8\x9biei. Lovitura a e\xc8\x99uat iar el a fost obligat s\xc4\x83 plece \xc3\xaen exil. _NEWLINE_La 1 iunie 1973 junta militar\xc4\x83 greac\xc4\x83 a abolit monarhia f\xc4\x83r\xc4\x83 acordul poporului grec, apoi, a \xc3\xaencercat s\xc4\x83-\xc8\x99i legitimeze ac\xc8\x9biunile prin plebiscitul din 1973 care a fost suspectat pe scar\xc4\x83 larg\xc4\x83 de fraud\xc4\x83. Noul \xc8\x99ef al statului a devenit pre\xc8\x99edintele Greciei, George Papadopoulos._NEWLINE_Dictatura a luat sf\xc3\xa2r\xc8\x99it la 24 iulie 1974 \xc8\x99i monarhia constitu\xc8\x9bional\xc4\x83 pre-junta nu a fost niciodat\xc4\x83 restaurat\xc4\x83. Un plebiscit a avut loc \xc3\xaen care regele Constantin a admis \xc3\xaen mod liber erorile sale din trecut, a promis sprijin pentru democra\xc8\x9bia, \xc8\x99i, \xc3\xaen special, a promis s\xc4\x83-\xc8\x99i \xc8\x9bin\xc4\x83 mama, pe regina Frederica departe de Grecia \xc8\x99i de politica Greciei. 70% dintre greci au votat pentru a face din Grecia o republic\xc4\x83 democratic\xc4\x83._NEWLINE_Regina Frederica a murit la 6 februarie 1981 \xc3\xaen exil la Madrid \xc3\xaen timpul unei opera\xc8\x9bii la ochi. A fost \xc3\xaenmorm\xc3\xa2ntat\xc4\x83 la Tatoi; fiului ei \xc8\x99i familiei lui i s-a permis s\xc4\x83 participe la serviciu funerar cu condi\xc8\x9bia s\xc4\x83 p\xc4\x83r\xc4\x83seasc\xc4\x83 Grecia imediat dup\xc4\x83 aceea.'